Pombre
Pombre oli küla Tartumaal, ajalooliselt Suure-Konguta mõisa alal. Küla jääb tänapäeval Pööritsa küla alale. Kihelkondlikult kuulus küla Puhja kihelkonda. Küla kaotati 1977, mil see liideti Pööritsa külaga. 19. sajandi lõpu paiku eksisteeris Pombre karjamõis (saksa keeles Pommern, umbes 1900 on mainitud Помбре). 1922 rajati endistest karjamõisa aladest asundus, mis alates umbes 1939 muudeti külaks.